Pahanhajuista hengitystä on lähes mahdoton tunnistaa, mutta näillä konsteilla se voi onnistua.

Oletko joskus yrittänyt selvittää, haiseeko hengityksesi. Eikö tunnukin mahdottomalta? Siihen on syynsä. Oman hengityksen pahaa hajua on vaikea tunnistaa, koska hajuun tottuu, kertoo BreathMD-sivusto. Kyseessä on sama ilmiö, kun jonkun koti haisee. Hajuun tottunut asukas ei huomaa hajua, mutta kylään tulleet vieraat haistavat hajun heti.

Biologia selittää asiaa. Ihmisen aivot tottuvat tuttuihin tuoksuihin siksi, jotta haistamme uudet tuoksut paremmin. Pahanhajuisen hengityksen pelossa ei tarvitse kuitenkaan elää. Muutamalla konstilla voit nimittäin selvittää, haiseeko hengityksesi, sivusto lupaa. Näin testaat itse, haiseeko hengityksesi.

1. Ranteen nuolaisu

Pese ranteesi puhtaaksi ja varmista, että siinä ei ole esimerkiksi parfyymin tai hien hajua. Anna ranteen kuivua. Nuolaise sitten rannettasi. Anna syljen kuivua 10 sekuntia.

Nuuhkaise sitten rannetta. Haiseeko nuolaisemasi kohta pahalta? Jos haisee, niin tekee luultavasti myös hengityksesi. Etkö haista mitään? Sitten ei syytä huoleen.

2. Kielen tai posken raaputus

Ota avuksi lusikka, vanupuikko, hammastikku tai vain puhdas sormi. Raaputa sillä kielen takaosaa tai posken sisäpuolta. Anna raaputusvälineen kuivua minuutti. Haista sitten esinettä. Hengityksesi tuoksuu samalle kuin raaputusväline.

3. Hammastikun tai -langan haistelu

Tämä menetelmä ei ole niin luotettava kuin edelliset, mutta voi myös toimia. Lankaa hampaasi tai käy ne läpi hammastikulla. Haju voi nimittäin tulla hammasväleihin jääneestä ruokatöhnästä ja muusta. Kun olet käynyt koko suun läpi, haista käyttämääsi hammastikkua tai -lankaa. Jos haisee, niin tekee myös sinun hengityksesi.